 rlo
                                         udskrift
                                             af
                          sø- & handelsrettens dombog
                                        ____________
                                         kendelse
afsagt den 30. juli 2015.
b-207-15
s aps under konkurs
(advokat nete weber)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 1. august
2009 af p1 med en selskabskapital på 125.000 kr., der blev indbetalt kontant til kurs 100. sel-
skabet havde regnskabsår fra 1. januar, og første regnskabsperiode løb fra den 1. august 2009
til den 31. december 2010. x har ifølge samme rapport siden den 1. april 2012 og frem til den
1. december 2013 været registreret som direktør i selskabet. xs fratræden som direktør er re-
                                                      -2-
gistreret i erhvervsstyrelsen den 3. marts 2014. selskabets formål var at ”rådgive, og arbejde
med udviklingsprojekter, og løse og afgrænse opgaver som f.eks. coaching, rådgivning og
personaleformidling samt dertil relaterede arbejdsopgaver”. erhvervsstyrelsen traf den 6.
oktober 2014 beslutning om tvangsopløsning af selskabet, og den 31. oktober 2014 blev ad-
vokat nete weber udnævnt som likvidator. på dennes anmodning blev selskabet den …
2014 taget under konkursbehandling, og likvidator blev samtidig udpeget som kurator i
konkursboet.
retten har den 29. april 2015 taget kurators indstilling om at indlede konkurskarantænesag
mod x til følge.
påstande
i et processkrift modtaget i sø- og handelsretten den 27. maj 2015 har kurator nedlagt på-
stand om, at x pålægges konkurskarantæne i tre år.
processkriftet er telefonisk forkyndt for x den 26. juni 2015, hvor han samtidig blev gjort be-
kendt med, at rettens brev af 25. juni 2015 var sendt til hans adresse med bilag. brevet inde-
holdt en svarfrist på 14 dage fra forkyndelsen. x har ikke svaret yderligere på rettens hen-
vendelser og har således hverken nedlagt en påstand eller anmodet om mundtlig behand-
ling. sagen er herefter behandlet på skriftligt grundlag.
oplysninger i sagen
det hedder i kurators processkrift blandt andet:
       ”… under konkursboets foreløbige behandling har der været gennemført undersøgelser af dispositioner
       foretaget i regi af selskabet.
       … fremlægges redegørelser i medfør af konkurslovens § 125, stk. 1 og 2, af henholdsvis 5. januar og 24.
       april 2015. redegørelserne indeholder en beskrivelse af de konstaterede forhold, hvortil overordnet henvi-
       ses.
                                                  -3-
selskabet blev stiftet med navnet selskab1 den 1. august 2009 af p1 med en kontant kapital, stor kr.
125.000.
p1 tiltrådte som direktør for selskabet ved stiftelsen af dette, hvilket blev opretholdt til 1. april 2011, hvor
pågældende fratrådte, medens p2 tiltrådte som ny direktør. med angiven ændringsdato den 1. april 2012,
hvorom foretoges registreringer den 1. maj 2012, fratrådte p2 som direktør for selskabet, medens x ind-
trådte som ny direktør. med angiven ændringsdato den 1. december 2013, hvorom foretoges registrerin-
ger den 3. marts 2014, fratrådte x som direktør, medens p3 tiltrådte som ny direktør. der foretoges ikke
yderligere ændringer forud for tvangsopløsningsbegæringen den 6. oktober 2014.
pr. 25. januar 2011 foretoges registrering om ændring af selskabets navn til s aps.
selskabets oprindelige formål var at ”eje aktier samt anden passiv investering”. selskabets seneste formål
var at ”rådgive, og arbejde med udviklingsprojekter, og løse og afgrænse opgaver som f.eks. coaching,
rådgivning og personaleformidling samt dertil relaterede arbejdsopgaver.” pr. 1. maj 2013 blev ”anden
personaleformidling” registreret som bi-branche kode for selskabet …
for selskabet blev aflagt årsrapporter for 2009/2010, 2011 og 2012, men udskrifter af bogføring, råbalan-
cer m.m. blev ikke udleveret.
selskabet var ifølge oplysninger fra skat registreret i medfør af momsloven fra 1. januar 2013 til 17. ju-
ni 2014. selskabet var derimod ikke registreret som indeholdelsespligtig arbejdsgiver i medfør af kildeskat-
teloven m.fl.
over for konkursboet blev det oplyst, at skat havde gennemført kontrol af transaktioner i regi af selska-
bet for perioden fra 15. maj 2013 til 31. december 2013, at der ikke var foretaget angivelser af momstilsvar
for 2013, men at en foretagen kontrol gav grundlag for de registreringer af momstilsvar m.m., der blev fo-
retaget for 2013.
ifølge r 75 for 2013 blev der foretaget foreløbige fastsættelser, jf. nedenfor, af salgsmoms for kr.
1.041.807, moms af eu-køb, kr. 1.597.669 og købsmoms for kr. 1.610.202, svarende til positive tilsvar på
kr. 1.029.274. herudover var foretaget registreringer af eu-køb for kr. 1.763.688, eu-salg for kr.
1.036.347 og anden ekspedition for kr. 4.626.988.
momsangivelser blev ikke foretaget for 2014, hvorimod selskabets tilsvar blev foreløbigt fastsat til kr.
514.000.
kontrollen resulterede i, at skat pr. 27. august 2014 traf afgørelse om at efteropkræve selskabet kr.
1.027.274 i moms vedrørende perioden fra 15. maj 2013 til 31. december 2013.
om de faktiske forhold fremgår det af afgørelsen
”den 1. december 2013 indsættes p3 som ny administrerede direktør i selskabet. p3 er indrejst fra ru-
mænien den 6. november 2013.
                                                   -4-
skats forsøgte den 27. marts 2014, at aflægge selskabet et uanmeldt kontrolbesøg på selskabets virksom-
hedsadresse, ….., københavn v, samt på selskabets daværende hjem adresse, ….., valby. selskabet eller
selskabets adm. direktør var ikke at træffe på de nævnte adresser.
skat indkaldte efterfølgende selskabet til et møde den 9. april 2014, til en gennemgang af selskabets
momsgrundlag for perioden 1. januar 2012 til 27. marts 2014. selskabet har ikke reageret på skats
fremsendte mødeindkaldelse.
på baggrund af ovenstående fremsendte skat den 2. juni 2014 ”krav om sikkerhedsstillelse”, for selska-
bets fortsatte momsregistrering samt en afgørelse den 17. juni 2014, grundet manglende indsendelse af
sikkerhedsstillelse. selskabets momsregistrering er således inddraget pr. afgørelsesdato, den 17. juni 2014.
selskabet har siden start ikke haft ansatte selvom der i perioden fra 15. maj til 31. december 2013 er udbe-
talt 155.000 kr. med påtegnelsen ”overførelse af løn” – ”overførsel af rest løn”...
ifølge selskabets registreringsoplysninger er selskabet pr. 25. januar 2011 registreret for moms med kvar-
talsvis afregning frem til og med 4. kvartal 2012, hvorefter selskabet overgår til at være halvårs afregnen-
de.
selskabet har ikke indsendt momsangivelser i perioden 1. januar 2013 til 31. december 2013, hvorfor sel-
skabets er foreløbigt fastsat (ff’et) for perioden, jf. bilag 2. selskabet har ifølge selskabets egne momsangi-
velser ikke haft momsmæssig aktivitet i perioden 1. kvartal 2011 frem til og med 4. kvartal 2012, da sel-
skabet i hele denne periode har 0-angivet momsen ...
ifølge nykredit bank, så er det selskabets tidligere direktør x der har fuldmagt og dermed adgang til kon-
toen via netbank. det er ligeledes selskabets tidligere direktør x der har oprettet kontoen i henhold til, at
han på kontooprettelsestidspunktet var den tegningsberettiget af firmaet s aps ...
i perioden fra 15. maj 2013 til 30. december 2013 har selskabet, jf. selskabets bankkonto i nykredit bank,
modtaget betalinger fra danske selskaber/virksomheder for i alt 5.209.305,91 kr.
af disse er de 1.104.967,50 kr. modtaget fra selskab2, de 1.102.910,00 kr. modtaget fra selskab3, de
680.244,91 kr. fra selskab4 og de 580.760,00 fra firma1.
ligeledes har selskabet i ovennævnte periode modtaget betalinger fra:
      firma2, på i alt 196.075,00 kr.
      selskab5, på i alt 184.000,00 kr.
      firma3, på i alt 160.379,50 kr.
      selskab6, på i alt 133.975 kr.
      selskab7, på i alt 133.000,00 kr.
      selskab8, på i alt 123.025,00
      selskab9, på i alt 107.812,50 kr.
      selskab10, på i alt 103.900,00 kr.
                                                  -5-
       firma4, på i alt 100.192,00 kr.
       samt diverse på i alt 497.794,50 kr.
endelig har selskabet modtaget overførsler fra udlandet på i alt 1.036.347,09 kr.
i samme periode har selskabet overført betalinger til danske selskaber/virksomheder for i alt
62.667,44 kr.
slutteligt har selskabet overført pengebeløb til andre eu lande/3.lande, på i alt 6.390.675,93
kr.
dokumentation for ovenstående betalinger – bankkontoudtog og transaktionsbilag - vedlægges
som bilag 4.
på baggrund af det modtagne bankkontoudtog samt kontroloplys ninger har skat udarbejdet
en opgørelse over, hvad selskabet burde have afregnet i moms, jf. bilag 5.”
det fulgte af bilag 5 til afgørelsen, at salgsmoms blev opgjort til kr. 1.041.807 og erhvervelses-
moms/importmoms til kr. 1.597.669, og at foreløbigt fastsat moms havde udgjort kr. 8.000, henholdsvis at
for lidt angivet salgsmoms blev opgjort til kr. 2.631.476. købsmoms blev opgjort til kr. 12.533 og erhver-
velsesmoms/importmoms til kr. 1.597.669, henholdsvis blev for lidt angivet købsmoms opgjort til kr.
1.610.202. herudover foretoges registreringer af eu-køb for kr. 1.763.688, eu-salg for kr. 1.036.347 og
anden ekspedition for kr. 4.626.988.
som forslag/begrundelse for ændringerne var anført:
”skat har, på baggrund af bankkontoudtog fra nykredit bank, k unnet konstatere, at selska-
bet har modtaget betalinger fra virksomhed/selskaber/aftagere i danmark og andre eu -lande,
jf. bilag 4.
af bankkontoudtoget fremgår det ikke af teksten, hvad de modtagne indbetalinger dæ kker.
det er skats opfattelse, at selskabets køb af varer fra andre eu-land/3. lande, antages at
vedrører varer der videresælges primært til danske aftagere. betalingsstrømmene på selskabets
bankkontoudtog understøtter denne opfattelse.
da skat ikke er i besiddelse af selskabets regnskabsmateria le, indrømmes der fradrag for ikke
dokumenteret køb alene ud fra de indhentede bankkontoudtog. såfremt der fremkommer nye
oplysninger i sagen, vil skat forbeholde sig ret til at ændre de indrømmede fradrag baseret
på disse oplysninger.
ud fra ovennævnte er det skats opfattelse, at selskabet har indkøbt varer/ydelser i andre
eu-lande, og videresolgt disse til danske aftagere. betalingsstrømmene på virksomhedens
bankkontoudtog understøtter denne opfattelse.
                                                         -6-
     samtidig har selskabet ikke i nævnte periode afreg net den fulde moms af den i danmark opret-
     holdte indtjening.”
     afgørelsen fra skat af 27. august 2014 og bilag fremlægges …
     x fremkom ikke med oplysninger over for konkursboet.
     for selskabet blev pr. 15. maj 2013 oprettet en bankkonto i nykredit bank a/s, hvorpå var posteringer fra
     4. juni 2013 til kontoens ophævelse i forbindelse med tvangsopløsningen, hvor der var en mindre negativ
     saldo.
     som det fremgår af skats afgørelse, jf. ovenfor, blev der i kontrolperioden (15. maj 2013 – 30. december
     2013), i alt foretaget indbetalinger til den for selskabet oprettede konto på kr. 5.209.305,91.
     heraf foretoges der i den for nærværende konkurskarantænesag relevante periode (6. oktober til 1. decem-
     ber 2013) indbetalinger til kontoen på i alt. ca. kr. 1.762.900. krediteringerne blev modsvaret af debite-
     ringer, og pr. 1. december 2013 var der et indestående på kontoen på kr. 2.815,07. en væsentlig del af de
     af skat opgjorte forpligtelser kan således anses for stiftet i den for konkurskarantænesagen relevante pe-
     riode.
     i perioden fra 1. januar 2014 til 16. april 2014 foretoges krediteringer af samlet ca. kr. 2.484.000. der
     fremkom ikke oplysninger til belysning af de parter, der foretog betalinger til selskabet i den nævnte peri-
     ode, da det for de fleste af krediteringerne alene var angivet, at de blev foretaget til dækning af ”faktura”,
     som ”overførsel” m.m. om en af krediteringerne var anført, at den vedrørte ”kørsel”. nummereringen af
     de fakturaer, der blev betalt, var ikke fortløbende. det kunne følgelig ikke konkluderes, om alle beløb til-
     kommende selskabet blev afregnet til dette.
     de på bankkontoen krediterede beløb blev modsvaret af debiteringer, hvoraf visse antageligt var foretaget
     til udlandet. om andre måtte det af posteringsteksterne udledes, at de blev foretaget til danske modtagere.
     for visse debiteringer fulgte, at de vedrørte lønninger, og om en debitering fremgik, at den vedrørte et lån.
     herudover blev der i 2014 foretaget betalinger af leje, biludgifter, udgifter til forsyninger, telefoni, forsik-
     ringer m.m. grundlag for debiteringerne blev ikke belyst.
     kontoudskrifter fra 15. maj 2013 til 18. november 2014 fremlægges …
     skat har foretaget anmeldelse af ca. kr. 1.600.000.
     udskrift af gældbogen fremlægges … ”
synspunkter
kurator har i sit processkrift til støtte for påstanden blandt andet anført:
                                                           -7-
       ”… til støtte for den nedlagte påstand gøres det gældende, at x inden for det seneste år forud for tvangs-
       opløsningsbegæringen den 31. oktober 2014 har drevet virksomheden groft uforsvarligt, og at x derfor må
       anses for at være uegnet til at deltage i ledelsen af en erhvervsvirksomhed, jf. konkurslovens § 157, stk. 1.
       x var registreret som direktør for selskabet fra den 1. maj 2012 til 1. december 2013, hvorom dog først
       blev foretaget registrering den 3. marts 2014.
       til støtte for den nedlagte påstand gøres det gældende, at x bærer det ledelsesmæssige ansvar for, at der
       blev stiftet betydelige forpligtelser over for skat, og at selskabet var involveret i, henholdsvis blev an-
       vendt til, kædesvig.
       det gøres gældende, at x som ansvarlig for drift i regi af selskabet er ansvarlig for, at selsk a-
       bet ikke afregnede den fulde moms af selskabets indtjening i danmark, og dermed ikke afre g-
       nede momsbeløb, der skulle have været betalt til skat i henhold til momslovens §§ 46, stk. 5,
       56 og 57.
       endvidere gøres det gældende, at x er medansvarlig for, at selskabet blev efterladt tømt, og med betydeli-
       ge forpligtelser over for navnlig skat, og at selskabet i den seneste periode synes at være holdt i live,
       uagtet at dette ikke kunne opfylde sine forpligtelser.
       det gøres gældende, at pligter til at foretage bogføring og opbevare regnskabsmateriale m.m. blev tilside-
       sat, svarende til at pligter i henhold til bogføringslovens §§ 6 – 10 blev tilsidesat.
       endelig gøres det gældende, at de ovenfor beskrevne forhold har en sådan grovhed, at x skal pålægges
       konkurskarantæne i tre år …”
sø- og handelsretten skal udtale:
retten lægger som ubestridt til grund, at x har været registreret som direktør i en del af den
periode, som er omfattet af ordlyden i konkurslovens § 157, stk. 1, og han også har fungeret
som direktør efter den registrerede periode, i hvert fald frem til hans fratræden blev registre-
ret den 3. marts 2014. x har således som anført af kurator båret det ledelsesmæssige ansvar i
selskabet i en periode, hvor selskabet har oparbejdet betydelige momsrestancer til skat,
hvor selskabet har modtaget og afregnet betydelige beløb i ud- og indland uden nærmere
grundlag for disse, og hvor der for selskabet ikke forefindes bogførings- og regnskabsmate-
riale. retten lægger endelig som ubestridt til grund, at x har medansvaret for, at selskabet
blev holdt i live, selvom det var uden aktiver og havde betydelig gæld til skat. han findes
derfor at have udvist en groft uforsvarlig forretningsførelse og at være uegnet til at deltage i
ledelsen af en erhvervsvirksomhed.
                                                -8-
herefter, og under hensyn til hans handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                       derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 10.000 kr.
                                        jeanette melchior
                                              (sign.)
                                           ___ ___ ___
                                udskriftens rigtighed bekræftes
                                    sø- og handelsretten, den
